Anna av Delmenhorst

Anna av Delmenhorst (født 28. mars 1605, død 12. desember 1668) var en tysk grevinne, som var hertuginne av Slesvig-Holsten-Sønderborg fra 1634 til 1653.

Hun ble født i Delmenhorst som datter av Anton II av Oldenburg-Delmenhorst (1550-1619) og Sibylle-Elisabeth av Braunschweig-Dannenberg (1576-1630). Den 4. november 1634 giftet hun seg med den avdelte sønderborgske hertug Hans Christian av Slesvig-Holsten-Sønderborg (1607-1653), sønn av hertug Alexander. De fikk fire barn sammen. 

Hertug Hans Christian døde den 30. juni 1653 og etterlot sitt len i dyp gjeld og pengenød. Hertuginne Anna styrte heretter som formynderske for sin sønn Christian Adolf (1641-1702), som ble forlent i november 1663. Sitt enkesete tilbrakte Anna på Gammelgaard herregård på Als. Hun døde den 12. desember 1668. 

På hertuginnens kiste i Hertug Alexanders kapel, Sønderborg Slotskapel leses: V. G. G. Anna Herzogin zv Schleswig Holstein Stormarn etc. gest. 12. Decbr. 1668.

Barn 
 Dorothea Augusta (1636–1662), gift med landgrev Georg av Hessen-Lauterbach
 Christine Elisabeth (1638–1679), gift med Hertug Johan Ernst II av Sachsen-Weimar 
 Hans Frederik (1639–1649)
Christian Adolf (1641–1702), hertug av Slesvig-Holsten-Sønderborg 1653–1667, gift 1676 med Eleonore Charlotte av Sachsen-Lauenburg

Referanser 

Huset Slesvig-Holsten-Sønderborg